ไฟแนนซ์ทูเดย์
โดย...ใจฮิน
19 พ.ค. 2559

โดย...ใจฮิน
อภิศักดิ์ ตันติวรวงศ์ รมว.คลัง ให้นโยบายผู้บริหารคลังที่เป็นกรรมการในรัฐวิสาหกิจเข้าไปดูแลการทำงานของรัฐวิสาหกิจให้อยู่ในกรอบหน้าที่และมีธรรมาภิบาล หลังจากเริ่มมีรายงานเข้ามาว่า แบงก์รัฐบางแห่งเริ่มให้ความสำคัญของภารกิจรองมากกว่า
ต้องถือว่า อภิศักดิ์ เป็น รมว.คลังที่ทำงานให้กับประเทศอย่างแท้จริง แม้แต่เรื่องการปรับการจ่ายเบี้ยคนชรา โดยจะเลิกจ่ายให้กับคนแก่มีฐานะว่าเป็นเรื่องจริงและเป็นเรื่องที่ถูกต้อง เพื่อนำเงินที่ประหยัดได้ไปช่วยสังคมด้านอื่นที่ยังมีเรื่องต้องใช้เงินอีกมาก แต่เรื่องนี้ถูกนำไปประเด็นทางการเมืองขยายความจนเกินเลยไปว่ารัฐบาลจะตัดเบี้ยคนชรา เพื่อให้รัฐบาลเสียหาย แต่ที่เสียหายมากกว่าคือประเทศ
นานๆ ครั้งที่ สาลินี วังตาล ประธานธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) จะไม่มาร่วมงานแถลงข่าวของธนาคาร แต่ครั้งนี้ติดภารกิจอยู่ต่างประเทศ ไม่ใช่หลบหน้าหนีเรื่องบรูไน เอฟเฟกต์ แต่อย่างไร